text: Vinicius Junior sigur Spania er rasistiskt
text: #000001
text: Brasilska stjørnan hjá Real Madrid talar at, tí hann áhaldandi verður útsettur fyri ágang.
text: #000002
text: Spanska løgreglan hevur handtikið fýra persónar fyri eina hending, sum snýr seg um brasilsku fótbóltsstjørnuna Vinicius Junior, ið spælir fyri Real Madrid, og sum hendi í januar.
text: #000003
text: Handtøkan hendir tveir dagar eftir, at sami Vinicius Junior kendi seg útsettandi fyri rasistiskan ágang undir útidystinum móti Valencia sunnudagin. Ein dystur, sum Valencia vann 1-0.
text: #000005
text: Tær fýra handtøkurnar, sum nú eru gjørdar, eru fyri eina hending síðst í januar, tá ein dukka, sum ímyndaði Vincius Junior, hekk frá hálsinum av eini brúgv í Madrid undan grannadystinum hjá Real móti Atlético Madrid.
text: #000007
text: Sunnudagin kendi Vinicius Junior seg so útsettan fyri rasistisk róp frá áskoðarunum, at hann í eini dagføring á sosialu miðlunum kallaði Spania fyri eitt land fólkað við rasistum.
text: #000008
text: Heima í Brasil hevur hann fingið stuðul frá sjálvum Lula forseta, sum heitir á spanska fótbóltssambandið og altjóða fótbóltssamgongurnar um at gera nakað við rasismu í fótbóltinum.
text: #000009
text: - Eg vil fegin lýsa samhuga við okkara brasilska spælara, ein fátækur drongur, sum hevur klárað seg væl og er ávegis til at gerast ein av bestu spælarum í heiminum... Hann verður álopin á øllum leikvøllum, hann spælir á, skrivaði Lula millum annað í eini yvirlýsing, sambært Reuters.
text: #000010
text: Forsetin í spanska fótbóltssambandinum, Javier Tebas, tók ikki væl ímóti ábreiðslunum frá brasilska spælaranum, og bað hann vanda sær um orðini áðrenn hann skuldsetti eina heilt tjóð fyri rasismu.
text: #000011
text: Team Klaksvík tók tvey stig í fyrstu royndini
text: #000014
text: KÍ misti leiðsluna í fyrstu royndini
text: #000017